**LA BIBLIOTECA**

Tot això ens va passar la setmana passada a mi i a l'Aleix.

Nosaltres vivim en un poble petit al costat del mar, tant a prop que si obrim la porta ja som a la platja. A la primavera és tot molt bonic, les cases tenen testos amb flors i els carrers estan perfumats d'olor a herba fresca. La nostra escola és un edifici més aviat petit. Té la façana de color groc i només hi ha dues plantes.

Com sempre, vam quedar amb l'Aleix a l'església per anar junts cap a l'escola. Ens assemblem tant que a vegades fins i tot, ens confonen per germans. Segurament estareu pensant, quina vida més bonica! Doncs us equivoqueu, tinc la vida més penosa que us pugueu imaginar. L'Aleix és l'única persona que m'escolta. Els meus pares estan separats, no s'entenen i el meu germà no sap fer res més que molestar-me. Bé doncs, anàvem junts cap a l'escola quan de sobte veiem una casa que no havia estat mai allà i l'Aleix diu:

* Clàudia, entrem?

Quan vaig voler respondre era massa tard, ja era a mig camí de l'entrada. Un cop allà vam entrar i a dins vàrem seguir un passadís molt fosc que només estava il·luminat per cinc bombetes que penjaven del sostre. Al final del passadís hi havia una gran sala rodona. Les parets eren plenes d'estanteries amb llibres i al mig hi havia una taula rodona envoltada per set cadires de fusta. L'única persona que semblava haver-hi en tota la sala era una àvia. Estava darrere d'un mostrador brut que pel seu aspecte diria que no li havien tret la pols des de feia anys. Ens vam anar acostant a l'àvia i sentíem que anava dient una sèrie de números que els repetia sense parar. De sobte ens va mirar i digué:

* Prestatge 43, diccionari 12, pàgina 162, definició 31.

Vam anar sense pensar-ho dues vegades a aquella prestatgeria, vam agafar el diccionari 12, vam obrir-lo per la pàgina 162 i vàrem llegir la definició 31, i hi deia: clau: *objecte allargat que serveix per obrir o tancar algun pany o entrar en un lloc.*

A sota la definició hi havia una petita clau daurada, la vam agafar i a l'instant l'estanteria es va girar i va aparèixer una porta. Plens de curiositat vam ficar-hi la clau i sorpresa, coincidia!

Darrere la porta hi havia un home d'un seixanta anys i al veure'ns entrar digué:

* Pregunteu el que vulgueu, observo el passat i endevino el futur.

Estava a punt de respondre quan de sobte l'Aleix digué:

* No gràcies, però el nostre futur ja el farem nosaltres.

L'home es va començar a convertir en un llop i ens volia atacar. Per sort no ens arribà a tocar. Vam aconseguir agafar una fusta del terra i la vam llençar contra ell i així vam escapar. Quan vam arribar al final del túnel vam assegurar-nos que no ens seguia. L'Aleix em va dir:

* Sento molt no haver-te deixat parlar, però crec que no cal que ningú ens digui el nostre futur, ja ens el farem nosaltres.
* Tranquil -vaig respondre- no passa res. Estic d'acord amb tu.

Vam anar a col·legi com sempre. Després de classe vam passejar pel mar i m'imagino que tothom sap com acaba aquesta història...

**Calipso**